ddrg/super_eurlex huggingface dataset:
KOMMISSIONENS FORORDNING (EF) Nr. 2920/95 af 18. december 1995 om ændring af forordning (EF) nr. 1440/95 om åbning af EF-toldkontingenter for andet halvår af 1995 for får, geder, fårekød og gedekød henhørende under KN-kode ex 0104 10, ex 0104 20 og 0204

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3383/94 af 19. december 1994 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Bulgarien på den anden side (1), særlig artikel 1, og

ud fra følgende betragtninger:

I bilag XIIIa til Europaaftalen med Bulgarien (2) er anført de mængder levende dyr og de mængder kød, der kan indføres i fåre- og gedekødssektoren under præferenceordning inden for toldkontingenter; kontingenterne blev åbnet for andet halvår af 1995 ved Kommissionens forordning (EF) nr. 1440/95 af 26. juni 1995 om åbning af EF-toldkontingenter for andet halvår af 1995 for får, geder, fårekød og gedekød henhørende under KN-kode ex 0104 10, ex 0104 20 og 0204 (3), senest ændret ved forordning (EF) nr. 2581/95 (4);

i Europaaftalen er det endvidere fastsat, at Bulgarien kan konvertere en begrænset del af den mængde, der er fastsat for eksporten af levende dyr, til kødmængde; Republikken Bulgarien har underrettet Kommissionen om, at den agter at konvertere den mængde dyr, der endnu ikke er udnyttet for 1995, til kødmængde; da konverteringen kun omfatter en yderst begrænset del af de mængder af nævnte produkter med oprindelse i Bulgarien, der kan indføres til Fællesskabet inden for EF-kontingenter, bør konverteringen accepteres;

det er derfor nødvendigt at ændre de mængder for andet halvår af 1995, der er fastsat for Bulgarien i bilag II til forordning (EF) nr. 1440/95;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fåre- og Gedekød -

UDSTEDT FØLGENDE FORORDNING:

Artikel 1

I bilag II til forordning (EF) nr. 1440/95 ændres den mængde levende dyr, der er anført for Bulgarien til antallet »2 498 «, og den mængde kød, der er anført for Bulgarien, ændres til »1 002,5 «.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 8. december 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 368 af 31. 12. 1994, s. 5.

(2) EFT nr. L 358 af 31. 12. 1994, s. 3.

(3) EFT nr. L 143 af 27. 6. 1995, s. 17.

(4) EFT nr. L 263 af 4. 11. 1995, s. 2.
KOMMISSIONENS FORORDNING (EF) Nr. 2908/95 af 15. december 1995 om indstilling af fiskeri efter laks fra fartøjer, som fører en medlemsstats flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), særlig artikel 21, stk. 3, og

ud fra følgende betragtninger:

Rådets forordning (EF) nr. 3370/94 af 20. december 1994 om fordeling for 1995 mellem medlemsstaterne af fangstkvoter for fartøjer, der udøver fiskeri i lettiske farvande (2), fastsætter kvoter for laks i 1995;

for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den kvote til rådighed for medlemsstaterne;

ifølge de oplysninger, der er meddelt til Kommissionen, har fangsterne af laks i farvandene i ICES-område III d (lettiske farvande), taget af fartøjer, som fører en medlemsstats flag eller er registreret i en medlemsstat, nået den kvote til rådighed for medlemsstaterne for 1995 -

UDSTEDT FØLGENDE FORORDNING:

Artikel 1

Fangsterne af laks i farvandene i ICES-område III d (lettiske farvande) fra fartøjer, der fører en medlemsstats flag, eller er registreret i en medlemsstat, må antages at have opbrugt den kvote til rådighed for medlemsstaterne for 1995.

Fiskeri efter laks i farvandene i ICES-område III d (lettiske farvande) fra fartøjer, der fører en medlemsstats flag eller er registreret i en medlemsstat, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings ikrafttrædelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. december 1995.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 363 af 31. 12. 1994, s. 90.
KOMMISSIONENS FORORDNING (EF) Nr. 2917/95 af 18. december 1995 om ændring af forordning (EF) nr. 1162/95 om særlige gennemførelsesbestemmelser for ordningen med import- og eksportlicenser for korn og ris

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 1162/95 af 23. maj 1995 om særlige gennemførelsesbestemmelser for ordningen med import- og eksportlicenser for korn og ris (1), senest ændret ved forordning (EF) nr. 2147/95 (2), særlig artikel 12, og

ud fra følgende betragtninger:

Ved justeringen af restitutionerne bør der tages hensyn til et beløb, som svarer til det månedlige tillæg til interventionsprisen for uafskallet ris fra oktober til juli;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

I artikel 12 stk. 4 og 5 i forordning (EF) nr. 1162/92 indsættes:

»4. Den restitution, der gælder i henhold til artikel 14 i forordning (EØF) nr. 1418/76 for de i artikel 1, stk. 1, litra a) og b), i nævnte forordning omhandlede produkter, justeres fra oktober til juli med et beløb, som svarer til det månedlige tillæg til den interventionspris for uafskallet ris, der er fastsat for dette høstår,, afhængigt af forarbejdningsstadiet med den gældende forarbejdningskoefficient.

5. Er licensen gyldig efter udgangen af høståret, justeres restitutionen med differencen for interventionsprisen for uafskallet ris mellem de to høstår afhængigt af forarbejdningsstadiet med den gældende forarbejdningskoefficient.

Prisdifferencen bestemmes den 1. september på grundlag af følgende:

a) forskellen mellem interventionsprisen for uafskallet ris i det gamle og det nye høstår, eksklusive månedlige tillæg

b) et beløb svarende til det månedlige tillæg multipliceret med antallet af måneder mellem oktober og måneden for licensansøgningen, inklusive begge måneder.

De to beløb omregnes ved hjælp af den forarbejdningskoefficient, der svarer til det forarbejdningsstadie, i hvilke produktet udføres.

Restitutionsbeløbet nedsættes med beløbene i litra a) og b) afhængigt af forarbejdningsstadiet og forhøjes fra oktober i det nye høstår efter de bestemmelser, der er anført i stk. 4, idet der tages hensyn til det månedlige tillæg i det nye høstår.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes for licenser, der udstedes fra den 1. september 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 117 af 24. 5. 1995, s. 2.

(2) EFT nr. L 215 af 9. 9. 1995, s. 4.
KOMMISSIONENS FORORDNING (EF) Nr. 2922/95 af 18. december 1995 om udstedelse af importlicenser for traditionelle AVS-bananer for første kvartal af 1996 (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), senest ændret ved forordning (EF) nr. 3290/94 (2),

under henvisning til Kommissionens forordning (EØF) nr. 1442/93 af 10. juni 1993 om gennemførelsesbestemmelser for EF's importordning for bananer (3), senest ændret ved forordning (EF) nr. 1164/95 (4), særlig artikel 16, stk. 1 og 2, og

ud fra følgende betragtninger:

I artikel 16, stk. 2, i forordning (EØF) nr. 1442/93 er det fastsat, at hvis de mængder, som der er ansøgt om importlicens for, og som har oprindelse i én af de AVS-stater, der er anført i bilaget til forordning (EØF) nr. 404/93, overstiger den fastsatte mængde for den pågældende periode, fastsætter Kommissionen en fælles nedsættelsesprocent for alle de licensansøgninger, hvor denne oprindelse er anført;

Kommissionens forordning (EF) nr. 2710/95 (5) fastsætter mængderne for indførsel af bananer til Fællesskabet for første kvartal af 1996, for så vidt angår indførslen med oprindelse i AVS-staterne, inden for de traditionelle mængder;

de mængder, der er ansøgt om for indførsel af traditionelle AVS-bananer i første kvartal af 1996, er for Cameroun større end de mængder, der er fastsat i forordning (EF) nr. 2710/95; derfor bør der i henhold til artikel 16, stk. 2, i forordning (EØF) nr. 1442/93 fastsættes en fælles nedsættelsesprocent for hver af de ansøgninger, hvor denne oprindelse er anført;

bestemmelserne i denne forordning bør få virkning straks, for at der kan udstedes licenser så hurtigt som muligt -

UDSTEDT FØLGENDE FORORDNING:

Artikel 1

For første kvartal af 1996 udstedes der, for ansøgninger om importlicens for traditionelle AVS-bananer, importlicenser:

- for den i licensansøgningen anførte mængde korrigeret med nedsættelseskoefficienten:

0,9999 for de ansøgninger, der angiver oprindelsen Cameroun

- for ansøgninger, der angiver andre oprindelser, for de i ansøgningen anførte mængder.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 47 af 25. 2. 1993, s. 1.

(2) EFT nr. L 349 af 31. 12. 1994, s. 105.

(3) EFT nr. L 142 af 12. 6. 1993, s. 6.

(4) EFT nr. L 117 af 24. 5. 1995, s. 14.

(5) EFT nr. L 282 af 24. 11. 1995, s. 1.
KOMMISSIONENS FORORDNING (EF) Nr. 2900/95 af 15. december 1995 om en eksportafgift for produktet henhørende under KN-kode 1001 90 99

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 1863/95 (2), særlig artikel 16, og

ud fra følgende betragtninger:

Ifølge artikel 16 i forordning (EØF) nr. 1766/92 kan der træffes passende foranstaltninger, hvis noteringerne eller priserne på verdensmarkedet for bestemte produkter når op på samme niveau som i Fællesskabet, og denne situation kan forventes at vare ved og forværres og af denne grund forstyrre det fælles marked; ifølge artikel 15 i Kommissionens forordning (EF) nr. 1501/95 (3) kan der anvendes en eksportafgift, hvis betingelserne er opfyldt, og den kan differentieres efter destination;

verdensmarkedspriserne for blød hvede er nået op på samme niveau som i Fællesskabet, og tendensen viser, at priserne vil stige; dette kan medføre, at der udføres for store mængder blød hvede fra Fællesskabet; der bør derfor fastsættes en eksportafgift for dette produkt af en størrelse, der hindrer, at Fællesskabets marked forstyrres;

der er udstedt eksportlicenser for blød hvede i november 1995, som endnu er gyldige; gyldighedsperioden var allerede af forsigtighedshensyn blevet afkortet til 30 dage for at begrænse mængderne; disse licenser samt dem, der er udstedt under Kommissionens forordning (EF) nr. 2372/95 (4) med henblik på forsyning af AVS-landene, bør ikke rammes; det er vigtigt, at der sikres stabile priser i en vis periode; derfor bør denne foranstaltning kun gælde licenser, der udstedes fra datoen for nærværende forordnings ikrafttrædelse;

Forvaltningskomitéen for Korn har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

1. Den eksportafgift, der er nævnt i artikel 15 i forordning (EF) nr. 1501/95, fastsættes for det produkt, der henhører under KN-kode 1001 90 99, til det beløb, der er anført i bilaget til nærværende forordning.

2. Afgiften anvendes dog ikke for de eksportlicenser, der er udstedt før datoen for nærværende forordnings ikrafttrædelse.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 179 af 29. 7. 1995, s. 1.

(3) EFT nr. L 147 af 30. 6. 1995, s. 7.

(4) EFT nr. L 242 af 11. 10. 1995, s. 3.

BILAG

>TABELPOSITION>
KOMMISSIONENS FORORDNING (EF) Nr. 2895/95 af 15. december 1995 om ændring af forordning (EØF) nr. 1318/93 om gennemførelsesbestemmelser til Rådets forordning (EØF) nr. 2067/92 om foranstaltningerne til forbrugsfremme og afsætning af kvalitetsoksekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2067/92 af 30. juni 1992 om foranstaltninger til forbrugsfremme og afsætning af kvalitetsoksekød (1), særlig artikel 4, og

ud fra følgende betragtninger:

Gennemførelsesbestemmelserne til nævnte forordning blev fastsat ved Kommissionens forordning (EØF) nr. 1318/93 (2), senest ændret ved forordning (EF) nr. 3380/93 (3);

i artikel 4, stk. 3, litra b), i forordning (EØF) nr. 1318/93 er det fastsat, at ansøgerne forpligter sig til på Kommissionens anmodning at foretage en evaluering af foranstaltningerne; efter forordningens artikel 7 sker betaling af forskud og efterfølgende betalinger på grundlag af kvartalsvise fakturaer;

for at sikre en bedre opfølgning bør uafhængige organer systematisk evaluere foranstaltningerne;

der er risiko for, at EF-finansieringen udbetales så hurtigt, at der ikke er noget restbeløb at udbetale; for at undgå denne risiko bør forskud og efterfølgende betalinger tilsammen ikke overstige 75 % af EF-finansieringen;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I forordning (EØF) nr. 1318/93 foretages følgende ændringer:

1) Artikel 4, stk. 3, litra b), affattes således:

»b) at organisationen for egen regning og inden for den i artikel 7, stk. 3, omhandlede frist vil lade et uafhængigt organ foretage en evaluering af de foranstaltninger, der er gennemført«.

2) I artikel 7, stk. 2, indsættes:

»Betalingerne og det i stk. 1 nævnte forskud må tilsammen ikke overstige 75 % af den samlede EF-finansiering.«

Artikel 2

Denne forordning træder i kraft den 1. januar 1996.

Artikel 1, nr. 2), anvendes for kontrakter, der indgås fra denne dato.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 215 af 30. 7. 1992, s. 57.

(2) EFT nr. L 132 af 29. 5. 1993, s. 83.

(3) EFT nr. L 303 af 10. 12. 1993, s. 15.
KOMMISSIONENS FORORDNING (EF) Nr. 2974/95 af 20. december 1995 om ændring af forordning (EØF) nr. 1725/92 om gennemførelsesbestemmelser for den særlige ordning for forsyning af Azorerne og Madeira med svinekødsprodukter og om støtte for produkter fra Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira (1), senest ændret ved Kommissionens forordning (EF) nr. 2735/95 (2), særlig artikel 10, og

ud fra følgende betragtninger:

Støtten til levering af svinekødsprodukter til Azorerne og Madeira blev fastsat ved Kommissionens forordning (EØF) nr. 1725/92 af 30. juni 1992 om gennemførelsesbestemmelser for den særlige ordning for forsyning af Azorerne og Madeira med svinekødsprodukter (3), senest ændret ved forordning (EF) nr. 1463/95 (4); ved beregning af støtten til svinekødsprodukter til Azorerne og Madeira bør der tages hensyn til det eksisterende forhold mellem støtte til korn og støtte til svinekød; efter de indtrufne ændringer af noteringerne og priserne for kornprodukter i den europæiske del af Fællesskabet og på verdensmarkedet bør støtten til forsyningen af Azorerne og Madeira på ny fastsættes til de i bilaget anførte beløb;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

Bilag II til forordning (EØF) nr. 1725/92 affattes som anført i bilaget til denne forordning.

Artikel 2

Denne forordning træder i kraft den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 1.

(2) EFT nr. L 260 af 31. 10. 1995, s. 10.

(3) EFT nr. L 179 af 1. 7. 1992, s. 95.

(4) EFT nr. L 144 af 28. 6. 1995, s. 11.

BILAG

»BILAG II

Støtte, der ydes for de i bilag I omhandlede produkter, som stammer fra Fællesskabets marked

>TABELPOSITION>
KOMMISSIONENS FORORDNING (EF) Nr. 2947/95 af 19. december 1995 om ændring af forordning (EØF) nr. 1481/86 om bestemmelse af priserne for ferske eller kølede lammekroppe, der konstateres på Fællesskabets repræsentative markeder, og om registrering af priserne for visse andre fårekroppekvaliteter i Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3013/89 af 25. september 1989 om den fælles markedsordning for fåre- og gedekød (1), senest ændret ved forordning (EF) nr. 1265/95 (2), særlig artikel 4, stk. 5, og

ud fra følgende betragtninger:

Kommissionens forordning (EØF) nr. 1481/86 (3), senest ændret ved forordning (EF) nr. 3268/94 (4), indeholder regler for bestemmelse af de priser for ferske eller kølede lammekroppe, der konstateres på Fællesskabets repræsentative markeder, og for registrering af priserne for visse andre fårekroppekvaliteter i Fællesskabet;

de koefficienter, der anvendes ved beregning af priserne for fårekroppe på Fællesskabets repræsentative markeder, bør justeres under hensyn til de tal, der foreligger for fåreproduktionen;

regionerne og de faste koefficienter bør ændres for Tysklands vedkommende, for at tage hensyn til de skiftende tendenser for de mængder, der markedsføres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fåre- og Gedekød -

UDSTEDT FØLGENDE FORORDNING:

Artikel 1

I forordning (EØF) nr. 1481/86 foretages følgende ændringer:

1) Bilag I affattes som vist i bilaget til denne forordning.

2) Bilag II, litra C), affattes således:

»C. Forbundsrepublikken Tyskland

1. Repræsentativt marked:

Forbundsrepublikken Tyskland

Vejningskoefficienter

De priser, der noteres i hvert Bundesland, vejes med koefficienter, der varierer hver uge, og som er udtryk for forholdet mellem det antal dyr, der slagtes i hvert Bundesland, og det samlede antal i Forbundsrepublikken Tyskland.

2. Kategori:

>TABELPOSITION>

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra begyndelsen af produktionsåret 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 289 af 7. 10. 1989, s. 1.

(2) EFT nr. L 123 af 3. 6. 1995, s. 1.

(3) EFT nr. L 130 af 16. 5. 1986, s. 12.

(4) EFT nr. L 339 af 29. 12. 1994, s. 42.

BILAG

»BILAG I

Koefficienter til beregning af den pris, der konstateres på Fællesskabets repræsentative markeder

>TABELPOSITION>
KOMMISSIONENS FORORDNING (EF) Nr. 2950/95 af 20. december 1995 om ottende ændring af forordning (EF) nr. 3146/94 om undtagelsesforanstaltninger til støtte for markedet for svinekød i Tyskland

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 20, og

ud fra følgende betragtninger:

På grund af udbrud af klassisk svinepest i visse produktionsområder i Tyskland blev der indført undtagelsesforanstaltninger til støtte for markedet for svinekød i denne medlemsstat ved Kommissionens forordning (EF) nr. 3146/94 (3), senest ændret ved forordning (EF) nr. 1995/95 (4);

i Niedersachsen er Kreis Verden for nylig blevet ramt af klassisk svinepest, medens sygdommen er fuldstændig forsvundet i Kreis Emsland;

for at forbedre sygdomsbekæmpelse har myndighederne i Mecklenburg-Vorpommern omgivet det område, hvor undtagelsesforanstaltningerne til støtte for markedet anvendes, med en afspærring, som betyder, at levende svin underkastes veterinær- og handelsrestriktioner; det er nødvendigt at tage hensyn til disse nye forhold og ændre listen over de Kreise og områder, hvor der kan anvendes undtagelsesforanstaltninger til støtte for markedet;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

Bilag II til forordning (EF) nr. 3146/94 affattes som angivet i bilaget til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 282 af 1. 11. 1975, s. 1.

(2) EFT nr. L 349 af 31. 12. 1994, s. 105.

(3) EFT nr. L 332 af 22. 12. 1994, s. 23.

(4) EFT nr. L 194 af 17. 8. 1995, s. 11.

BILAG

»BILAG II

1. I delstaten Niedersachsen beskyttelseszonerne i følgende Kreise:

Vechta

Cloppenburg

Verden

Oldenburg

Diepholz.

2. I delstaten Mecklenburg-Vorpommern det særlige bekæmpelsesområde, der er fastsat ved delstatens Verordnung af 30. januar 1995 om bekæmpelse af klassisk svinepest, og den afspærring, der er fastsat ved delstatens dekret af 30. november 1995 om supplerende foranstaltninger til bekæmpelse af klassisk svinepest.«